b'\n_START_ARTICLE_\nStefan (naziv)\n_START_PARAGRAPH_\nStefan je bil naziv srednjeve\xc5\xa1kih srbskih vladarjev._NEWLINE_Naziv izhaja iz gr\xc5\xa1ke besede \xcf\x83\xcf\x84\xce\xad\xcf\x86\xce\xb1\xce\xbd\xce\xbf\xcf\x82 (stefanos), ki pomeni\xc2\xa0\xc2\xbboven\xc4\x8dan\xc2\xab\xc2\xa0ali\xc2\xa0\xc2\xbbkronan z vencem (stefos)\xc2\xab. Ime Stefan so v \xc4\x8dast svojih prednikov Stefana Nemanje in Stefana Prvoven\xc4\x8danega nosili vsi srbski vladarji po Stefanu Prvoven\xc4\x8danem in ga dodajali pred svoje rojstno ime potem, ko so zasedli prestol_NEWLINE_Stefan Nemanja, ki je kot svojega zavetnika \xc4\x8dastil Svetega \xc5\xa0tefana, je bil potomec Vojisavljevi\xc4\x87ev, vladarjev Zahumja. Po njem se imenuje dinastija Nemanji\xc4\x87ev, ki je od leta 1166 do 1371 dala enajst srbskih vladarjev. Vsi vladarji so kot del svojega vladarskega imena uporabljali naslov Stefan._NEWLINE_Nekateri vladarji so nosili dve imeni, na primer Stefan Nemanja, Stefan Radoslav, Stefan Vladislav in Stefan Uro\xc5\xa1. Imeni Prvoven\xc4\x8dani in De\xc4\x8danski nista imeni, pa\xc4\x8d pa pridevka, za imeni Dragutin in Milutin pa ni povsem jasno, ali gre za imeni ali nadimka. Za razliko od Nemanje, Radoslava, Vladislava, Uro\xc5\xa1a in celo Du\xc5\xa1ana se imeni Dragutin in Milutin nista nikoli pojavili v sodobnih uradnih zgodovinskih virih._NEWLINE_Stefan Uro\xc5\xa1 IV. Du\xc5\xa1an si je leta 1345 nadel vladarski naslov car.'